ສຫລ ເປັນ​ຫ່ວງ ກ່ຽວ​ກັບ ຜົນ​ການ​ເລືອກຕັ້ງ ໃນກໍາປູເຈຍ​
ພັກຝ່າ​ນຄ້ານ​ກໍາປູ​ເ​ຈຍ ວາງ​ແຜນ​ທີ່​ຈະ​ບໍ່​ເຂົ້າຮ່ວມ ການ​ປະຊຸມ​​ເປີດ​ສະພາ ແລະ​ຈະ​ຈັດການ​ປະ​ທ້ວງ ​ເປັນ​ເວລາ​ສາມ​ມື້​ໃນ​ອາທິດ​ໜ້າ.
ສະຫະລັດ ສະແດງຄວາມເປັນຫ່ວງຄັ້ງໃໝ່ ກ່ຽວກັບຜົນການ ເລືອກຕັ້ງຫວ່າງມໍ່ໆມານີ້ຂອງກຳປູເຈຍ ທີ່ມອບໄຊຊະນະໃຫ້ ແກ່ພັກລັດຖະບານ ຂອງນາຍົກລັດຖະມົນຕີ Hun Sen ໂຄສົກກະຊວງການຕ່າງປະເທດສະຫະລັດ ທ່ານນາງ Marie Harf ກ່າວໃນວັນຈັນວານນີ້ວ່າ “ການທົບທວນຢ່າງໂປ່ງໃສ” ເບິ່ງລາຍງານ ກ່ຽວກັບການເຮັດຜິດກົດລະບຽບຂອງການ ເລືອກຕັ້ງໃນເດືອນກໍລະກົດ ຜ່ານມາ ອາດຈະຊ່ວຍແກ້ໄຂ ເຖິງ “ຄວາມຜິດພາດ” ໃນຂັ້ນຕອນການເລືອກຕັ້ງຂອງກຳປູ ເຈຍ ນອກນັ້ນ ທ່ານນາງຍັງກ່າວອີກວ່າ ມັນອາດຈະເຮັດໃຫ້ຊາວກໍາປູເຈຍ “ມີຄວາມໄວ້ເນື້ອເຊື່ອໃຈຫລາຍຂື້ນ ໃນລະ ບົບເລືອກຕັ້ງຂອງເຂົາເຈົ້າ ”ພັກຝ່ານຄ້ານກໍາປູເຈຍ ວາງແຜນທີ່ຈະບໍ່ເຂົ້າຮ່ວມ ການປະຊຸມເປີດສະ ພາແລະຈະຈັດການປະທ້ວງເປັນເວລາສາມມື້ໃນອາທິດໜ້າ ນອກຈາກ ວ່າຈະມີການສືບສວນກ່ຽວກັບການກ່າວຫາທີ່ວ່າ ມີການສໍ້ໂກງຄະແນນ ສຽງໃນການປ່ອນບັດຢ່າງແຜ່ກວ້າງ ໃນວັນອາທິດຜ່ານມາ ຝ່າຍຄ້ານໄດ້ພະຍາຍາມ ທີ່ຈະຍື່ນຄຳຮ້ອງຮຽນກ່ຽວກັບຜົນການເລືອກຕັ້ງ ແຕ່ໄດ້ປະເຊີນກັບບັນຫາເວລາຄະນະກໍາມະການເລືອກຕັ້ງແຫ່ງຊາດ ໄດ້ຮັບຮູ້ໄຊຊະນະ ພັກປະຊາຊົນກໍາປູເຈຍ ຂອງທ່ານ Hun Sen ຄະນະກໍາມະການເລືອກຕັ້ງ ກ່າວວ່າ ພັກປະຊາຊົນກໍາປູເຈຍຫຼື CPP ໄດ້ຊະນະ 68 ບ່ອນນັ່ງ ແລະກ່າວອີກວ່າ ພັກຝ່າຍຄ້ານ ຄືພັກກູ້ຊາດ ກຳປູເຈຍ ໄດ້ຊະນະ 55 ບ່ອນ ນັ່ງ ຊຶ່ງເປັນຈຳນວນບ່ອນນັ່ງທີ່ເພີ້ມຂຶ້ນ ຢ່າງຫຼວງຫລາຍ ທີ່ພັກດັ່ງກ່າວເຄີຍຊະນະຜ່ານມາ